**Kirke- og kulturmedarbejder med hjerte for Gud og mennesker**

Herlev menighedsråd søger en Kirke- og kulturmedarbejder ved Herlev Kirke, Herlev Sogn.

Tiltrædelse snarest muligt.

Stillingen er på 32 timer pr. uge eller fuld tid, hvis ansøgeren ønsker det.

Vi søger præcis dig som ønsker at have kontakt med andre mennesker. Du skal være fortrolig med kirkens liv og gudstjeneste. Du skal kunne formidle det kristne budskab til alle aldersgrupper. Du får adgang til kurser og efteruddannelse, så du udvikler dig fagligt. Vi forventer, at du er i stand til at arbejde selvstændigt og er god til at strukturere dine arbejdsopgaver.

Dine opgaver bliver bl.a., at:

* Arbejde blandt børn:
  + Børnekirke – især når der er dåb, hvor der deltager børn
  + Medvirke ved julebørnehavegudstjeneste
  + Evt. etablere babysalmesang
* Konfirmandundervisning – afløsning nogle gange i løbet af konfirmandforberedelsen
* Voksne
  + Besøgstjeneste
  + Medvirke ved julegudstjeneste for psykisk udviklingshæmmede og andre særlige grupper
  + Arrangere tværkulturelle tilbud som fx familiearbejde
  + Menighedsplejen
    - Arrangere spisefællesskab
    - Julehjælp
    - Tovholder ved kirkernes stand i Herlev festuge
    - Koordinator af frivillige

Herlev Sogn har 6.992 indbyggere hvoraf 3145 er medlemmer af folkekirken.

Arbejdssted er: Sognehuset på Herlev Bygade 38B og Herlev kirke.

Nærmere oplysninger om stillingen kan fås ved henvendelse til Menighedsrådsformand Jens Henrik Jakobsen på telefonnummer 6063 9165/mail [7135fortrolig@sogn.dk](mailto:7135fortrolig@sogn.dk) og kontaktperson Kaare Christiansen [christiansenkaare@gmail.com](mailto:christiansenkaare@gmail.com)

Ansøgningen med relevante bilag sendes til Menighedsrådet, Herlev Bygade 38B.2, 2730 Herlev eller på mail til [7135fortrolig@sogn.dk](mailto:7135fortrolig@sogn.dk) senest den 5.11.2025

Ansættelsessamtaler forventes at finde sted den 19. og 20.11. 2025.

Menighedsrådet kan efter aftale indhentet referencer. Der vil indhentes børneattest.

Ansættelsen vil være omfattet af Fællesoverenskomsten mellem Finansministeriet og CO10 – Centralorganisationen af 2010 og Organisationsaftale mellem Kirkeministeriet og CO10 – Centralorganisationen af 2010 for kirkefunktionærer med kerneopgaver som henholdsvis kordegn, sognemedhjælper/kirke- og kulturmedarbejder eller kirkemusiker og det tilhørende protokollat for sognemedhjælpere.

Aftalerne kan ses på [www.folkekirkenspersonale.dk](http://www.folkekirkenspersonale.dk).

Der er uddannelseskrav til stillingen. Se § 14 og 15 i [Cirkulære nr. 10001 af 12/11 2019](https://www.retsinformation.dk/eli/retsinfo/2019/10001).

Det er en betingelse, at den obligatoriske grunduddannelse for sognemedhjælpere / kirke- og kulturmedarbejdere gennemføres indenfor 2 år efter ansættelsens start, medmindre du i kraft af din hidtidige uddannelse opfylder uddannelseskravet.

Medarbejdere, der ikke opfylder uddannelseskrav og ikke har gennemført den obligatoriske grunduddannelse aflønnes i løngruppe 1. Årslønnen aftales indenfor intervallet 339.395,00 kr. – 428.284,00 kr.(nutidskroner). Fikspunktet er 355.556,00 kr. (nutidskroner). Der er (rådighedsforpligtelse til stillingen. Rådighedstillægget udgør 35.513,14 kr. (nutidskroner).

Medarbejdere, der opfylder uddannelseskrav eller har gennemført den obligatoriske grunduddannelse aflønnes i løngruppe 2. Årslønnen aftales indenfor intervallet 355.556,00 kr. – 484.850,00 kr. (nutidskroner). Fikspunktet er 371.717,00 kr.(nutidskroner). Der er rådighedsforpligtelse til stillingen. Rådighedstillægget udgør 35.513,14 kr. (nutidskroner).  
  
OK-24 tillæg på 3.538,98 kr. (nutidskroner) pr. år.

Løn, OK-24 tillæg samt rådighedstillæg kvoteres i overensstemmelse med stillingens ansættelsesbrøk.